طالبات كيم كاردشيان بالرحمة والعفو على شيفور قتل فكسيدة غير مقصودة 4 دالناس، وبسباب هاد القتل غير العمد قررات المحكمة تضربو بـ110 سنين ديال الحبس. الكسيدة المميتة وقعات فولاية كولورادو بعدما تقطعو ليه الفرانات، والحكم اللي تقرر ضدو اعتابروه بزاف ديال الناس قاصح بزاف، وطالبو أكثر من 4.5 مليون شخص من بينهم كيم كاردشيان باش يعاودو يشوفو الضوصي ديال هاد القضية لأن الكسيدة ماكانتش مقصودة. هاد القصة المأساوية وقعات هادي عامين بعدما تصاطح الشيفور اللي كان صايكَ رموك بـ28 طوموبيل وشعلات العافية فشي وحدين وماتو 4 و6 تجرحو. حاكم ولاية كولورادو قال أنه توصل بطلب العفو على الشاب وغادي يدرسو ويشوفو شنو ممكن يديرو. 
حكمو عليه بأكثر من 100 عام.. كيم كاردشيان بغات العفو على شيفور قتل 4 دالناس بالخطأ